Document ID: 32011D0666

TARYBOS SPRENDIMAS 2011/666/BUSP
2011 m. spalio 10 d.
kuriuo iš dalies keičiamas Sprendimas 2010/639/BUSP dėl ribojamųjų priemonių Baltarusijai
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 29 straipsnį,
kadangi:
(1)
2010 m. spalio 25 d. Taryba priėmė Sprendimą 2010/639/BUSP dėl ribojamųjų priemonių tam tikriems Baltarusijos pareigūnams (1);
(2)
remiantis Sprendimo 2010/639/BUSP peržiūra, ribojamosios priemonės turėtų būti pratęstos iki 2012 m. spalio 31 d.;
(3)
atsižvelgiant į padėties Baltarusijoje rimtumą, į asmenų ir subjektų, kuriems taikomos ribojamosios priemonės, kaip nustatyta Sprendimo 2010/639/BUSP IIIA priede, sąrašą reikėtų įtraukti kitus asmenis;
(4)
be to, reikėtų atnaujinti informaciją, susijusią su to sprendimo IIIA priede išvardytais tam tikrais asmeninis ir subjektu;
(5)
siekiant užtikrinti ES bendrovėms galimybę atgauti lėšas, kurias joms skolingi į sąrašą įtraukti subjektai pagal sutartis, sudarytas iki jų įtraukimo į šį sąrašą, Sprendime 2010/639/BUSP reikia numatyti galimybę taikyti lėšų įšaldymo išimtį;
(6)
Sprendimą 2010/639/BUSP reikėtų atitinkamai iš dalies pakeisti,
PRIĖMĖ ŠĮ SPRENDIMĄ:
1 straipsnis
Sprendimas 2010/639/BUSP iš dalies keičiamas taip:
1.
3 straipsnis papildomas šia dalimi:
„3. 2 straipsnio 1 dalimi neužkertamas kelias tam, kad į sąrašą įtrauktas fizinis ar juridinis asmuo, subjektas arba institucija pervestų mokėtiną sumą pagal sutartį, sudarytą iki tokio fizinio ar juridinio asmens, subjekto arba institucijos įtraukimo į sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 2 straipsnio 1 dalyje nurodytas fizinis ar juridinis asmuo, subjektas arba institucija.“;
2.
7 straipsnio 2 dalis pakeičiama taip:
„2. Šis sprendimas taikomas iki 2012 m. spalio 31 d. Jis nuolat peržiūrimas. Jis gali būti atitinkamai atnaujintas arba iš dalies pakeistas, jei Taryba nustato, kad jo tikslai nėra pasiekti.“
2 straipsnis
Šio sprendimo I priede išvardyti asmenys įrašomi į Sprendimo 2010/639/BUSP IIIA priede pateiktą sąrašą.
3 straipsnis
Sprendimo 2010/639/BUSP IIIA priede įrašai apie šiuos asmenis ir subjektą:
1.
Mazouka Siarhei
2.
Bazanau, Aliaksandr Viktaravich
3.
Peftiev Vladimir
4.
Ipatau, Vadzim Dzmitryevich
5.
Bushnaia, Natallia Uladzimirauna
6.
Bushchyk, Vasil Vasilievich
7.
Katsuba, Sviatlana Piatrouna
8.
Kisialiova, Nadzeia Mikalaeuna
9.
Padaliak, Eduard Vasilievich
10.
Rakhmanava, Maryna Iurievna
11.
Shchurok, Ivan Antonavich
12.
Sport-Pari
13.
Shadryna, Hanna Stanislavauna, pakeičiami šio Sprendimo II priede išvardytais atitinkamais įrašais.
4 straipsnis
Šis sprendimas įsigalioja jo priėmimo dieną.
Priimta Liuksemburge 2011 m. spalio 10 d.

Labels: 18
3
5
11